গ্যাসলাইটিং
গ্যাসলাইটিং হল একটি কথোপকথন, যার দ্বারা কাউকে ম্যানিপুলেট করার মাধ্যমে তাদের নিজেদের বাস্তবতা নিয়ে প্রশ্ন তোলা যায়। শব্দটি ১৯৪৪ সালে মুক্তি পাওয়া চলচ্চিত্র "গ্যাসলাইট" এর শিরোনাম থেকে উদ্ভূত হয়েছে, যদিওবা শব্দটি ২০১০ সালের মাঝামাঝি পর্যন্ত ইংরেজিতে ততটা জনপ্রিয়তা অর্জন করেনি। শব্দটি এমন একজন ব্যক্তির ক্ষেত্রে ব্যবহার করা হয় যিনি (একজন "গ্যাসলাইটার") কোনো গোষ্ঠী বা ব্যক্তির কাছে একটি মিথ্যা বর্ণনা উপস্থাপন করেন, যার ফলে তারা তাদের উপলব্ধি সম্পর্কে সন্দেহ করে এবং বিপথগামী বা দিশেহারা হয়ে পড়ে। প্রায়শই এটি তারা (গ্যাসলাইটার) নিজেদের সুবিধার জন্য করে থাকে। সাধারণত, এই শক্তির প্রভাব বিস্তার তখনই সম্ভব যখন শ্রোতারা দুর্বল হয়, যেমন শক্তি কিংবা প্রভাবে পেরে না উঠতে পারা, অথবা মিথ্যা বর্ণনাকে চ্যালেঞ্জ করার কারণে সম্ভাব্য ক্ষতির ভয়ে।